
Hisce  verbis  rheumatifmum  definit 
celeberrimus  Cullenus ;  Morbus 

ab  externa  et  plerumque  evidente  caufa ; 
“  pyrexia;  Dolor  circa  articulos,  mufcu- 
lorum  tradum  fequens;  genua  et  reli- 
quos  majores  potius  quam  pedum  et  ma- 
nuum  articulos  infeftans.’^ 

Rheumatifmus,  omnium  fere  audorum 
confenfu,  in  duas  fpecles  diftingultur ;  a- 
cutam,  fcilicet,  et  chronicam.  De  priore 

A  tantum 


I 

tantum  nunc  pauca  diflerere  mihi  in  animo 
eft. 

Ex  Aretaei  Cappadocis,  aliorumque  an« 
tlquiorum  fcriptis  apparet,  omnes  dolore^ 
articulos  aggredi  folltos,  feu  arthriticos,  fi- 
ve  rheumaticos,  quaecunque  demum  fuerit 
eorum  natura,  acuta  chronicave,  fub  nomi¬ 
ne  Arthritidis  vel  Ifchiadis  fuifle  compre- 
henfos. 

Botallus,  fcriptor  Gallicus,  duas  hujus 
morbi  fpecies  primus  difcrevit,  atque  alte¬ 
ram  frigidam,  calidam  alteram,  appellavit. 

In  pofterioris  curatione  copiofam  fangulnis 

^  • 

detradionem  comniendavit;  in  prioris  vero, 
prorfus  piqhibuit. 

Ballonius,  audor  Lutetianus,  morbum 
hunc  e  tenebris  quibus  per  tot  fecula  ob-? 
dudus  fuerat,  eripuit ;  ac  eundem  injer,  ca- 
tarrhum  et  podagram  limites  accuratos  po¬ 
nendos  curavit.  ' 

Syden- 

*  De  Cauf,  et  Signis  Morb^  Piuturn.  lib.  ii.  c.  12. 

Sydenhamus  tamen  illuftris,  ex  omnibus 
Icriptoribus,  qui  huic  morbo  elucidando  o* 
peram  navarunt,  primas  partes  optimo  jurd 
obtinuit.  Is  enim  diagnofin  claram  inter 
acutam  et  chronicam  ftabilivit; 


MORBI  HISTORiA; 


Audores  omnes  una  voce  confentlunt^* 
rheumatifmum  in  regionibus  frigidis  tem« 
jperatifque,  magis  quam  in  calidis,  faevire; 
Vere  atque  autumno  praecipue  graffatur, 
quia  tunc  tempeftas  mutabilior.  Quamo- 

brem,  in  plagis  borealibus  ubi  frigus,  iri 

/ 

torridis  ubi  calor  magis  affiduus^  rarius  fefe 
oftendit.  Frigus  corpori  plus  aequo  aeftu- 
anti  admotum,  hunc  morbum,  prae  omni¬ 
bus  aliis  caufis,  producere  folet.  Hinc  cla- 
riffime  patet,  cur  vere  et  autumno  magis 
invadat.  Sexus  nullus,  aetas  nulla,  tempe- 

ramentuni 

ramentum  nullum,  caulis  remotis  fatis  va- 
lidis  applicatis,  ab  hoc  morbo  immunis  eft, 
etfi  conftitutlo  fanguinea  cum  plethora  con- 
jundla  ad  eum  maxime  proclivis  fit.  Ho¬ 
mines  fenio  confedos  raro,  infantes  rariffi- 
me,  aggreditur  ;  fed  plerumque  ab  anno  ae¬ 
tatis  quindecimo  ad  trigefimum  quintum 
graffatur.  Infantes  tamen  doloribus  rheu¬ 
maticis,  ut  videtur,  fimilibus,  faepiffime  ex¬ 
cruciantur,  qui  a  vermibus  aliifve  infantum 

morbis  aliquando  originem  ducunt.  Mu- 

1 

lieres,  quam  viri,  huic  morbo  magis  funt 
obnoxiae  ;  atque  hanc  opinionem,  jamdu- 
dum  habitam,  in  praeledionibus  fuis  clini¬ 
cis,  ex  obfervatione  longa  et  accuratiffima, 
nuperrime  confirmavit  clarifEmus  Home* 

Initio  morbi  aeger  languorem  atque  laf- 
fitudlnem  conqueritur.  Pallor  et  frigoris 
fenfus  totum  corpus,  praecipue  vero  artus 
extremos,  adoriuntur.  Horror  et  rigor,  ut 
in  febris  intermittentis  acceffu,  primum  per 
dorfi  fpinam,  deinde  per  cutem  univerfam, 
iefe  diffundunt.  Sequitur  calor,  initio  prae¬ 
cordia 

cordia  cum  anxietate  afEciens,  mox  partes 
externas  aggreflurus,  pulfu  arteriarum  fre- 
quentiore,  nonnunquam  refpiratione  mo« 
lefta  ftipatus.  Nunc  fitis,  cibi  faftidium, 
plerumque  naufea,  aliquando  vomitus, 
fymptomatibus  modo  defcriptis  fefe  adjun¬ 
gunt.  Arefcit  lingua,  fimulque  fit  alba. 
Alvus  tarda  eft  ;  urina,  initio  morbi  rubra, 
fedimentum  nullum,  progrediente  autem 
morbo,  fedimentum  furfuraceo-lateritium 
in  matulam  deponit.  Urina  'tamen,  Ita 
conftituta,  ut  et  fudor,  qui  in  rheumatifmo 
plerumque  nonnullus  adeft,  gelidus,  gluti- 
nofus,  raro  morbum  judicat,  nifi  copiofus 
fponte  effluxerit 

Poft  diem  unum  alterumve,  dolores  ar¬ 
tus  majores,  praecipue  genua,  fummam 
coxam,  aliafque  magnorum  offium  junftii- 
ras,  invadunt.  Dolor  faepe  ar-tus  alternis 
vicibus  aggreditur,  et  ipfe  vidi  mulierent 

rheumatifmo 

*  HofFmann.  Med.  Ration.  Syftem.  tom.  4.  p,  2» 

rheumatifmo  laborantem  fub  cura  celeberrb 
mi  Home  in  Nofocomio  Edinenfi,  cui  haec 
alternatio  in  carpis  repetitis  vicibus  accidite 

Saepe  unum  articulum  tantummodo  in- 
feftat ;  Sed,  fi  febris  gravis  fuerit,  plures  fi- 
mul  aggreditur;  tradumque  mufculorumj 
ut  in  Culleniana  definitione  jam  antea  dic¬ 
tum  eft,  fequitur.  Ledorum  calore,  et 
culcitae  mollitie,  nodu  plurimum  exafpe- 
ratur  moleftia,  atque  tum  ingravefcit  febris; 
Procedente  morbo,  ubi  plures  articuli  fi- 
mul  afficiuntur,  aeger  ftraguloium  pondus 
ferre  vix  poteft.  Dolore  jamdudum  per¬ 
flante,  artus  tumefcunt  et  rubefcunt,  dura 
fymptomata  praegreffa  leviora  evadunt; 

Sanguis  e  vena  miffiis,  jamque  in  vas  re¬ 
ceptus,  fuperficiem  coriaceam  albam,  ut  in 
aliis  phlegmafiis,  oftenditi 

Febris  incertae  eft  durationis,  aliquando 
ufque  ad  hebdomadam  fecundam,  raro  ul¬ 
tra  tertiam,  protrada. 


Rheuma- 

■  Rheumatifmus  epiftaxi,  aliifve  haemor-. 
rhagiis  fpontaneis,  aliquando  judicatus  eft. 
Urina  lateritia,  et  diarrhoea,  nonnunquam 
morbum  folviffe  vifae  funt.  Sed  his  crifir 
bus  minus  fidendum  eft. 

$ 

Morbus  nofter,  caeteris  phlegmafiis  mul¬ 
tis  in  rebus  affinis,  hac  faltem  ab  iis  pluri-- 
mum  diftat ;  Quod  raro  aut  nunquam  in 

fuppurationem  definat-  Aliquando  certe 

/  ♦ 

liquor  ferofo  gelatinofus  in  tendinum  invo¬ 
lucra  exfudafle  dicitur,  quem  reforptum  fo- 
Ifle  necefle  eft,  quum  vix  unquam  oporteat 
ei  per  foramina  arte  fada  exitum  prae¬ 
bere. 

Rheumatifmus  aliquando  fe  in  partes 
Internas  transfert,  praecipue  fi  perperam 
tradlatus  fuerit.  Talem  cafum  verbis  fe- 
quentibus  memorat  cl.  Tifibt:  Je  vis,  il 
“  y  a  deux  ans,  un  homme  robufte,  qui, 
quand  on  m’appella,  avait  deja  Ia  gan- 
grene  dans  les  boyaux,  dont  le  mal  avait 
commence  par  un  iheumatifme  au  bras 

“  et  au  genou,  qu’on  avait  voulu  diffiper, 
“  en  le  faifant  fuer  avec  des  chofes  chau- 
des.  II  avait  eflfeftivement  beaucoup 
“  fue,  mais  Thumeur  injflamniatoire  fe  jet- 
ta  fur  les  inteftins;  l’mflammation  dege- 
nera  en  gangrene,  apres  trente  fix  heures 
“  de  douleurs  les  plus  aigues  ;  et  il  riiou- 
rat  deux  heures  apres  que  je  Teus  vu 

r 

Idem  audor,  in  loco  modo  citato,  dicit 
fe  vldlffe  rheumatifmum  in  palpebras  et- 
dentes  tranflatum,  atque  ibi  dolores  hor¬ 
rendos  facientem.  Aliquando,  tefte  eodem, 
fe  in  cerebrum  vel  pulmones  conjicit ;  in 
illo  delirium,  in  his  fuffocationem  ciens. 
Archiater  Caefareus  Stork  morbum  nof- 
trum  nonnunquam  in  apoplexiam  vel  pa- 
ralyfm  finem  feciffe  tefiatur.  Neque  raro 
in  hydropem,  praecipue  fi  fanguis  jufto  li- 

'■'4' 

berius  detrahatur,  definere  vifilstefe  '  - 

■■  .  ■ 

DIA  G- 

\ 

\ 

TifTot,  Avh  au  Peuple,  §  164.  p,  128. 

DIAGNOSIS. 


Rheumatifmus  ab  arthritide  dignofcitur 
ratione  aetatis,  fexiis,  temperamenti,  cau- 
farum,  partium  afFedlarum,  et  fymptoma» 
tum  fedulo  habita. 

I 

De  aetate  imprimis  riotandura  venit^ 
juvenes  et  robuftos  rheumatifmo,  fenes  et 
luxuria  confeftos  arthritide,  faepius  corripi» 
Haec  plerumque  circa  annum  aetatis  qua- 
dragefimum  aggreditur  ;  ille  raro  poft  an» 
hum  trigefimum  quintum  excruciare  inci¬ 
pit.  Viri  arthritidi,  mulieres  rheumatifmo 
magis  obnoxiae,  conftitutid  fanguineo-ple- 
thorica  rheumatifmum  defignat  ;  habitus 
corporis  tenuior  et  temperies  cholerica  ar¬ 
thritidi  magis  opportuni.  Hippocrates,  ni 
fallor,  eos  qui  aetate  juniore  epiftaxl  aliif- 
,  B  que 

que  haemorrhagiis  proclives  fuerunt,  io 
media  aetate  plithifi,  in  provedtiore  arthri¬ 
tidi,  pronos  fore  afferuit.  Atque  hic  eum 
voce  rheumatifmum  defignaffe  arbi¬ 

tror,  quum  homines  corporis  fabrica  tene- 
riori  praeditos  coeli  injuriis,  rheumatifmum 
efficientibus,  maxime  obvios  fore  verifimile 
effi 

Rheumatifmus  caufis  externis,  arthritis 
internis  praefertim  debetur :  Articulorum 
tamen  contorfio  utrumque  producere  po- 

I 

teft.  Arthritici  plerumque  paroxyfmum 

# 

fuum  ad  aliquam  cibi  potufve  intemperan¬ 
tiam  referre  poffunt :  Rheumatifrao  labo¬ 
rantes,  frigori  aut  humori  externe  applica¬ 
to.  Hic  plerumque  fubito  aggreditur  ;  il¬ 
lam  flatus,  appetitus  abnormis,  capitis  con- 
fufio  aut  vertigo,  faepe  antecedunt,  cum 
alvi  conftipaiione. 

In  arthritidis  paroxyfmo  aegrum  infoli- 
to  veneris  oeftro  percitum  elTe  faepe  obfer- 
vatum  fuit.  Neque  defunt  exempla  ejuf- 

dem 

dem  ftimuli  rheumaticos  afficientis.  Ar¬ 
thritis,  tefte  HofFmanno,  articulorum  liga¬ 
menta  invadit,  dum  morbus  nofter  mufcu- 
Ics  potius  excruciat;  haec  vero  regula  haud 
facile  in  praxi  applicatur.  Conftat  tamen, 
rheumatifmum  artus  majores,  praefertim 
genua,  coxas,  et  humeros  afficere,  arthriti¬ 
dem  autem  minores,  ut  manuum  pedum- 
que  digitos,  invadere  folitam  effe, 

♦ 

Notis  jam  enumeratis  forfan  adjicere  li¬ 
cebit,  quod, 

I.  Tumor,  ifqiie  magis  rubicundus,  fae- 
pius  arthritidem  quam  rheumatifmum  co¬ 
mitatur,  ' 

I 

II.  Arthritis,  ubi  femel  fe  In  corpus  in- 
finuavit,  difficilius  depellitur ;  faepius  re¬ 
cidit,  quam  morbus  alter. 

IIL  Arthritis  plerumque  uni  aut  alteri 
articulo  infidet ;  rheumatifmus  faepe  latius 
diffunditur. 


IV. 

IV.  In  aegns  debilioribus,  arthritis  ple¬ 
rumque  vagus  fit,  atque  haud  raro  yifcera 
invadit ;  dum  in  corporibus  fimilibus  nofter 
morbus  faepe  externas,  partes  folummodq 
afficit. 

V.  Arthritis,  quando  inteftina  adoritur,' 

-  « 

diarrhoeam  debilitantem  faepenumero  ciet,- 
dum  alvus  rheumatifmo  affedis  plerumque 
conftipatur.  ,  ‘ 

VI.  In  ventriculo,  arthritis  naufeam  hor¬ 
rendam  et  frigoris  fenfum  cum  dolore  gig¬ 
nit  :  Rheumatifmus  ibidem  dolorem  acu- 
tum  folummodo  producit. 

Scorbutum  et  fiphylidem  a  rheumatifmo 
acuto  dignofcere  nunquam  non  erit  facile; 
praefertim  fi  ad  eorum  caufas  et  ad  fequen- 
tia  fcorbuti  fymptomata  animum  attenda¬ 
mus.  In  hoc  enim,  pulfus  parvus,  inae¬ 
qualis,  urina  verficolor,  et  magna  putredi- 
'  nis  indicia. 

t  ■  .  %  •  » 


In 

In  lue  Venerea  dolores  noQu  quidem,  ut 
in  rheumatifmo,  ingravefcunt,  fed  medias 
pffiura  partes  praecipue  infeftant. 

Rheiimatifmus  acutus  faepe  in  chroni¬ 
cum  degenerat ;  ideoque  limites  accuratos 
inter  duas  morbi  fpecies  ponere  haud  faci¬ 
le  eft.  Ubi  nulla  reflat  pyrexiaj  artus  fri- 
gefcunt,  rigent,  et  abfque  rubore  dolent ; 

ubi  dolores  frigore  admoti  augentur,  calo- 

♦ 

re  applicato  levantur,  tunc  morbum  rheu- 
matifmum  chronicum  effe  judicare  licet. 
Complures  adhuc  funt  notae  diagnofeos 
inter  acutum  et  longum  quas  enumerare  ’ 
prorfus  fupervacaneum  foret»  % 

i 


CAUSiE  REMOTiE. 

V  - 


’  In  morbi  hiftoria,  et  in  diagnofi,  caufas 

praedifponentes,  aetatem  fcilicet,  fexum, 

) 

tempera- 

tcmperamentiim,  ad  hunc  morbum  maxi¬ 
me  proclives,  jam  enumeravi. 

Caufae  conflitutionis  fanguineo-pletho- 
ricae  variae  funt,  praecipuae  vero,  vita  fe- 
dentaria,  Morpheus  nimis  cultus,  cibi  ani¬ 
malis  copia  jufto  major,  evacuationes  foli* 
tae  fuppreffae,  detractiones  fanguinis  certis 
intervallis  repetitae. 

Hae  caufae  aCtioni  caufae  occafionalis 
excitantis,  jam  tradendae,  obnoxium  red¬ 
dunt  corpus. 

Frigus  inter  caufas  hujus  morbi  remotas 
primum  locum  funimo  jure  obtinuit.  Ut 
tamen  rheumatifmum  hoc  modo  inducat, 
fubito,  et  corpori  jam  calenti,  admoveatur 
necefle  eft.  Sin  in  temperie  corporis  natu¬ 
rali  diu  applicetur,  fyftema  debilitando,  ad 
morbum  fufcipiendum,  pracdifponit.  De 
frigoris  aCtione  in  corpus  humanum  mul¬ 
tum  diuque  fuit  difputatum,  neque  adhuc 
lites  diremptae  funt.  Nonnulli,  et  prae- 

fertim 

fertim  Hunterus  ingeniofus,  frigus  non  alio 
modo  ftimulare  opinantur,  quam  augendo 
aut  incitando  eam  facultatem  calorem  gig¬ 
nendi  quam,  corpus  animale  omnium  con- 
fenfu  poflidet.  Confimilem,  ni  fallor,  opi¬ 
nionem,  fed  clarius  ac  fufius  explicatam^ 
diu  antea  tradiderat  in  Primis  Lineis  Cui- 
lenus  nofter  illuftriflimus :  Quippe  qui  pu¬ 
tet  frigoris  applicationem  vaforum  extre¬ 
morum  conftridionem  facere,,  atque  ita 
tonum  audlum  vel  diathefin  phlogifticani 
per  totum  horum  vaforum  decurfum  indu¬ 
cere.  Hinc  oritur  impetus  fanguinis  ma¬ 
jor,  dum  vafa  ejus  tranfitui  magis  refiftunt. 
Rebus  ita  fe  habentibus,  *vis  Naturae  Me^ 
dicatrix^  a  refi dentia  jam  dida  ad  fanguinis 
impetum  ulterius  augendum  incitatur,  quod 
impetus  incrementum  quo  melius  fudinere 
podit,  datus  frigoris  adoritur,  fpafmus  for¬ 
matur,  atque  ita  pyrexia  et  diathefis  phlo- 
gidica  per  totum  fydema  diffunduntur. 

Ex  rebus  jam  memoratis,  quid  fit  rheu¬ 
mati  fini 


CAUSA 

CAUSA  PROXIMA 


Satis  omnibus  manifeftum  erit.  Rheii- 
matifmus  enim  iis  phlegmafiis  quae  non  a 
ftimulo  direfto,  fed  ab  audo  fanguinis  im¬ 
petu  in  vafa  partis  laborantis  oriuntur^ 
maxime  a£Rnis  eft.  Sed  in  noftro  morbo 
fibrarum  mufcularium  affedus  peculiaris 
una  adeft.  Hae  fibrae  nonnihil  rigiditatis 
habere  videntur ;  minus  ideo  motui  aptae’ 
funt,  atque  inter  movendum  dolent.  Hic 
fibrarum  in  rheumatifmo  rigor  rationem 
reddit,  cur  fpafml  et  articulorum  fubluxa- 
tiones  hujufmodi  afFedibus  anfam  praebe¬ 
ant. 

Caufa  rheumatifmi  proxima,  tanta  cura 
tantoque  judicio  a  Culleno  tradita,  atque 
tam  ingeniofe  et  firme  ftabilita,  vix  necef- 

farium 

farium  videtur  alias,  diu  pro  veris  habitas, 
recenfere.  Ne  tamen  quicquam  ' talibus 
diflertatiunculis  folenne  libello  noftro  de- 
efle  videatur,  praecipuas  priorum  fcripto- 
rum  opiniones  paucis  enumerare  libet. 

Ausiores  nonnulli  caufam  proximam  hu¬ 
jus  morbi  ad  acrimoniam  fanguinis  peculi¬ 
arem  retulerunt.  Dominicus  Cotunnius, 
fcriptor  Italicus,  materiem  acrem  circa  ner¬ 
vum  ifchiadicum  collectam  pro  caufa  ifchla- 
dis  nervofae  aflignavit.  At  haec  opinio  in 
fola  hypothefi  fundata  videtur  Culleno. 

i 

Neque  tamen  negat  llluftriffimus  Profeflbr, 
materiem  acrem  nervo  admotam  morbum 
rheumatifmo  affinem  creare  poffe,  quod  in 
exemplo  dentis  cariofi  contingit. 

Dolores  a  rheumaticis  aegre  diftinguen- 
dos  ab  apoflematibus  profundis  oriri  poffe, 
exempla  pluribus  fcriptorlbus,  et  praefer- 
tim  cel.  Tiffot  ^  memorata,  negare  vetant. 

G  Sed 

*  Avis  au  Peuple,  |  175.  p.  13 1. 

Sed  Profeflbr  ille  clariflimus  jam  crebro 
antea  citatus,  cafus  illos  ab  ifchiade  et  lum¬ 
bagine  vera,  fi  animus  attente  adhibeatur, 
diftingui  pofle  putat. 

Alii  fluidorum  naturam  lentam  aut  vif- 
cofam  accusarunt.  Sed  multa  argumenta, 
haud  inficianda,  vetant  ne  in  hanc  lenten- 
tiam  eamus. 

I.  Hujus  fententiae  fautores  cruftam  fan- 
guinis  coriaceam  inflammatoriam  pro  figno 
lentoris  aflfumpferunt.  Sed,  fi  ulla  fides  ex- 

t 

perimentis  Hewfoni  efl:  adhibenda,  fanguis 
in  morbis  inflammatoriis  tenuior  potius 
quam  fpiiiior  fit.  Ea  igitur  crufta  glutinis 
a  reliquo  fanguine  feparationem  pro  caufa 
fua  agnofcit. 

II.  Nulla  experimenta  recle  inftituta,  len¬ 
torem  fanguinis  praeter  naturam  arguunt  ^ 
neque  unquam,  quantum  fcimus,  ea  copia 
glutinis  in  fanguine  adeft,  quae  fpiflitudi- 
nem  periculofam  efficere  poffit.  Neque 

hac 

hac  In  re  ex  experimentis  cl.  Brown  Lang- 
rifli  quicquam  concludere  licet,  quippe  quae 
in  fanguinis  partes  ab  invicem  feparatas  fac¬ 
ta  fint,  nulla  attentione  ad  modum  detrac¬ 
tionis  habita. 

Alia  argumenta  haud  minus  ingeniofa 
protulit  Gullenus ;  fed  ea  quae  jam  citavi¬ 
mus  ad  lentoris  theoriam  evertendam  fuffi- 
ciunt. 


PROGNOSIS. 

I 

i 

Diuturna  experientia  conflat,  rheuma* 
tifmum  raro  lethalem  evadere  :  Nonnulla 
tamen  extant  exempla  in  quibus  aegri,  hocr 
morbo  vexati,  fato  ceflerunt.  Aliquando, 
medicamentis  omnibus  incaflum  tentatis, 
in  rheumatifmum  longum  degenerat,  ne¬ 
que  raro  in  anchylofin,  paralyfin,  aut  im¬ 
medicabilem 

medicabilem  articulorum  rigiditatemj  finem 
facit 

Si  aeger  aetate  floreat;  fi  alioquin  fanus 
atque  vegetus ;  fi  morbus  nondum  invete¬ 
raverit  ;  fi  pyrexiae  fymptomata  mitia  ;  fi 
fudor  no£lu  emanet ;  fi  urina  furfuracea ; 
fi  haemorrhagia,  diarrhoea,  aut  cutis  efflo- 
refcentia,  fymptoraatibus  febrilibus  leva¬ 
men  attulerit ;  denique,  fi  aeger  nunquam 
antea  hoc  morbo  correptus  fuerit ;  aufpi- 
cium  inde  fauftum  ducere  licebit. 

Sin,  e  contra,  morbus  vetuflus  fuerit;  fi 
plus  femel  jam  aegrum  afflixerit ;  fi  corpus 

r 

inedia  morbifve  praecedentibus  debilitatum 
invaferit ;  fi  in  vifcera  ad  functiones  vitales 
exercendas  deflinata  incidat ;  nunquam  non 
periculum,  faepe  eventus  lethalis,  impen¬ 
dit.  Refolutione  plerumque,  puris  forma¬ 
tione  rariffime,  gangraena  aut  fphacelo,  nifi 
in  vifceribus,  nunquam  terminatur. 

METHO- 

*  Tiffot,  §  i66. 

METHODUS  MEDENDI* 


Scriptores  prifci  non  magis  in  curatione 
quam  in  natura  rheumatifmi  tradenda  ac¬ 
curati  fuere.  Nihil  fere  aliud  commendat 
Ceifus  in  coxarum  doloribus,  fub  quo  no¬ 
mine  Rheumatifmum  comprehendi  judica¬ 
mus,  quam  fomenta  calida  et  cucurbitulas 
parti  laboranti  admotas.  Galenus  totam 
curationem,  ftriftius  di(^am,  in  corpore  fir¬ 
mando  pofuifle  videtur  ;  fed  prius  fangui- 
nem  mittere,  quam  hanc  medendi  ratio¬ 
nem  inchoaret,  neceflarium  judicafle.  Nihil 
fere,  quod  fit  dignum  notatu,  huic  curationi 
adjecerunt  Arabes. 

Sub  finem  faeculi  decimi  fexti,  nomen 
Rheumatifmo  primus  impofuic  Ballonius. 
Is  fanguinis  miffiones  repetitas,  et  cucurbi¬ 
tularum 

tularum  applicationem,  alvi  quoque  deduc¬ 
tiones  lenientibus  remediis  et  clyfmatlbus 
ciendas  commendavit,  thermarum  et  reme¬ 
diorum  ftimulantium  ufum  omnino  prohi¬ 
buit. 

Ea  medendi  ratio,  in  Gallia  primum  ufi- 
tata,^  haud  ita  diu  poftea  per  reliquam  Eu¬ 
ropam  comprobata  eft ;  eademque,  faltem 
perfimili,  ufus  eft  Sydenhamus  illuftris.  Il¬ 
le  venam  quater,  aut  faepius,  pro  re  nata, 
fecabat,  potus  refrigerantis  et  incrajfantis 
ufum  ad  libitum  permittebat.  Cataplafma 
emolliens  loco  affedto  imponi  jubebat.  Di¬ 
ebus  illis,  quibus  fanguinis  detraffionem 
intermittebat,  enema  laxans  injiciendum 
curabat.  Sin  aeger  poft  unam  alteramve 
venaefedionem  debilior  evafiflet,  quam  qui 
ulteriorem  fluidi  vitalis  jadluram  ferre  pcf- 
fet,  cathartica  mitiora  alternis  diebus  pro¬ 
pinare  folebat.  Ejufdem  diei  vefpera  hauf- 
tum  paregoricum  ex  fyrupo  e  meconio  ad- 
miniftrabat,  ufquedum  ad  priftinam  fanita- 
tem  reftitutus  eflet  aegrotus, 

Medica- 

Medicamentis  anodynis  uti  prorfus  ve¬ 
tabat,  fi  fpes  curationis  fanguinis  detradtio- 
ni  inniteretur.  Hinc  medicus  ille  celeber¬ 
rimus  opium  efFedlus  edere,  efFefliibus  ve« 
naefedionis  prorfus  contrarios,  putafle  vi¬ 
detur.  Similem  opinionem,  in  tradiatu  fuo 
de  opio,  prodidit  cl.  Young. 

f 

Morbo  his  remediis  refiftente,  fi  corpus 
ulteriores  inanitiones  ferre  ineptum  effet, 
medicamentorum  antifcorbuticoYum,  prae- 
cipue  confervae  cochlearlae  hortenfis  et  lu- 
julae  vires  experiebatur. 

Medendi  tamen  rationem  nunc  memo¬ 
randam  in  rheumatifmo-eoium,  qui  adhuc 
juvenes,  nondum  Baccho  aut  Veneri  nimis 
indulferant,  priore  non  minus  efficacem  effe 
animadvertit.  Solo  ladis  fero  per  plures 
dies  aegrum  alebat,  deinde,  fymptomatibus 
jam  levioribus  fadis,  panem  fimilagineum 
femel  de  die  ufque  ad  plenam  valetudinem 
adjiciebat.  Sanitate  in  melius  vertente,  di¬ 
aetam  pleniorem  permittebat. 


Et- 

Etmullerus,  qui  de  hoc  morbo  fub  no¬ 
mine  Arthritidis  vagae  fcorbuticae  traftat,- 
in  morbi  initio  ac  progrelTu  fanguinis  mif- 
fionem  laudat,  quam  nihilominus  haud  ni¬ 
mis  frequenter  iterandam  putat.  Cucurbi¬ 
tulis  cruentis  faepe  loco  venaefedionis  ufus 
eft.  Remediorum  vomitoriorum  admi- 

I 

niftrationem  in  morbi  initio  multum  pro¬ 
babat. 

ti 

Aliam  et  prorfus  diverfam  medendi  ra¬ 
tionem  inftituit  Ricardus  Morton.  Vena  fe- 

I 

mei  bifve  feda,  et  ventriculo  per  emeticum 
evacuato,  quam  primum  pyrexia  remitte¬ 
bar,  corticis  Peruviani  cum  op»  conjundi 
dofes  frequentes  adhibere  folebat,  atque 
iindus  incrajfantes  et  lubricantes,  pro  ae¬ 
grotantis  arbitrio,  permittebat,  etiam  nulla 
tuffi  urgente. 

Variis  medendi  rationibus  fic  breviter 
enumeratis,  nunc,  majore  cum  obledamen- 
to  et  fiducia,  animum  ad  eam  methodum 
vertimus,  quae  a  Culleno  in  Primis  Lineis 

tra^ditur. 

traditur,  quaeque  omnibus  aliis  fummo  ju¬ 
re  palmam  praeripuit. 

Ea  medela  partium  afFedarum  inflam¬ 
mationi,  et  diathefi  totius  corporis  phlogif- 
ticae,  tollendis,  innititur. 

/ 

Diathefi  phlogifticae  optime  occurritur, 
cibum  ex  animalibus  confedtum  et  potus 
meraciores  evitando,  et  pro  his  liquores  di¬ 
luentes  aquofas,  et  diaetam  ex  lade  et  ve¬ 
getabilibus,  fubftituendo. 

In  rheumatifmo  acuto,  nullum  remedi¬ 
um  fangui*nis  detra<5i;ione  efficacius.  Hanc 
copiofe  fieri  oportet,  atque  eo  frequentius, 
quo  pulfus  arteriarum  duriores,  pleniores, 
et  crebriores,  el^  quo  dolor  magis  acutus  fit. 
Neque  tamen  medicum  fluidi  vitalis  nimis 
.prodigum  effe  decet,  ne  convalefcentla  tar¬ 
da  fit,  aut  aeger  in  rheumatifmum  chroni¬ 
cum,  fiinatu  difficillimum,  dilabatur.  Sae¬ 
pe  ideo  praeftat  dolores  detradione  fangui- 
nis  toplca  levare,  pracfercim  ubi  in  uno 

D 


tantum 

tantum  articulo  excruciant.  Quum  vero 
morbi  noftri  duratio  ex  diathefis  phlogifti- 
cae  violentia  pendere  videtur ;  ita,  pluribus 
in  cafibus,  minime  ex  toto  detradtioni  fan- 

r 

guinis  locali  fidere  oportet. 

Alvi  folutiones,  fi  per  cathartica  parum 
ftimulantia,  et  potius  refrigerantia,  e.  g.  fa- 
les  neutros,  efficiantur,  in  diathefi  phlogif- 
tica  debellanda  plurimum  valent.  Neque 
tamen  eadem  vi,  qua  fanguinis  miffio, 
pollent  ;  et,  morbo  ingravefcente,  fedes 
frequentes,  quippe  quae  multum  incom¬ 
modi,  et  magnum  doloris,  a  motu,  incre¬ 
mentum,  fecum  adferunt,  evitari  debent. 

*  I 

Medicamenta  corporis  partibus  rheuma- 
tifmo  laborantibus  applicata,  parum  pro^ 
funt,  atque  /n  morbi  initio  cruciatus  po¬ 
tius  augent  quamf  allevant.  Verum  enim- 
vero  camphora  et  remedia  rubefacientia 
morbum  univerfalem  parum  omnino  mi¬ 
nuunt,  licet  dolores  ex  artubus  affedlis  in 
alios  faepe  transferant, 

Epifpaftica 

Epifpaftica  fimili  ratione  magno  cum 
commodo  admoventur,  ubi  morbus  unam 
corporis  partem  tantummodo  afficit.  In 
plagis  torridis,  ubi  hirudines  non  fuppe- 
tunt,  cantharides  in  eorum  vicem  optime 
fuccedunt. 

V 

Si  remedia  jam  memorata  ad  morbum 
tollendum  haud  valuerint,  ad  fudorem  eft 
recurrendum.  Is,  remediis  parum  ftimu- 
lantibus,  amoto  omni  calore  externo,  eli¬ 
ciendus  eft.  Neque  calorem  corporis  pro¬ 
prium  augere  debemus,  ne,  pyrexia  gravio¬ 
re  fa£ta,  morbus  in  pejus  ruau 

Sudor  ab  horarum  duodecim  fpatio  ad 
quadraginta  oifto,  pro  morbi  violentia, 
protrahendus  eft,  nifi  incitatio  ab  hac  ad- 
miniftratione  nimis  audla  fuerit.  Ali¬ 
quando  aeger,  fi  valeant  vires,  fomnum  ar¬ 
cere  debet,  ne  fudor  dormienti  minus  co- 
piofiis  emanet.  Denique,  quo  tutior  eva¬ 
dat  diaphorefis,  alvi  lenis  fubdudtio  fudo- 

rificorum 

rificorum  adminiftratlonem  praecedere  de-** 
bet. 

His  rebus  came  animadverfis,  fudorem 
optime  et  tutiffime  elicimus, 

I.  Balneo  tepido,  femicupio,  aut  pedilu- 
vio. 

II.  Liquoribus  tepidis  diluentibus  copio-^ 
fe  adfumptis ;  vini  aut  aromatis,  quo  ma-* 
gis  gratus  fit  hauftus,  pauxillo  adjedlo. 

III.  Parvis  dofibus  falis  medii  propina¬ 
tis.  Sed 

IV.  Haec  evacuatio  omnium  praeftantlf- 
fime  cietur,  largam  medicamenti  ex  opio 
confedi  dofin  adhibendo,  addendo  falem 
quemvis  medium  et  medicamentum  vomi¬ 
torium,  neque  ullum  remedium  pulveri 
Doveri  praeftat.  Opium  tamen,  nifi  fudo-- 
rem  eliciat,  fere  nocet. 


Cortex 

Cortex  Peruvianus,  a  nonnullis  fcripto- 
ribus  In  rheumatifmo  laudatus,  raro  pro¬ 
fuit,  faepe  inutilis  aut  noxius  evafit,  nifi 
ubi  remiffiones  evidentes  ejus  ufum  flagi'* 
tabant. 

« 

I 

Mercurius  dulcis,  ut  et  alia  ex  hydrar- 
gyro  praeparata,  fuos  quoque,  nec  paucos, 
habuerunt  fautores.  Sed  medicamenta  hu- 
jufmodi,  utpote  vi  ftimulante  gaudentia,  ad 
rheumatifmi  chronici  curationem’  melius  ac-^ 
commodata  videntur, 

Exaftts  omnibus  quae  de  rheumatifmo 
acuto  proferre  conftitueram,  jam  fupereft 
pars  operis  longe  gratiffima;  nempe,  ut  gra- 
tes,  utcunque  tanto  beneficio  impares,  per- 
folvani  Culleno,  Monroio,  et  Gregorio,  Pro- 
feflbribus  noftris,  tam  humanitate  quam  fci- 
entia  confpicuis,  qui  me,  longo  et  periculo- 
fo  morbo  Implicitum,  (Deo  opt.  max.  vo^ 
lente)  faucibus  orci  eripuerunt. 


Publicum 

Publicum  hocce  grati  animi  teftimoni- 
um,  quod  folum  offerre  licet,  benigne  ve¬ 
lint  accipere  precor. 


/ 


I 

FINIS, 


